Chelodina mccordi

Chelodina mccordi juga dikenali sebagai Kura-kura Leher Ular Pulau Roti atau Kura-kura McCord, ialah spesies kura-kura sangat terancam yang berasal dari Pulau Rote di Indonesia.

Taksonomi
Subspesies Chelodina mccordi timorensis, yang juga dikenali Chelodina timorensis boleh ditemui di Timor Timur.

Chelodina mccordi berasal dari genus Chelodina (Kura-kura Leher Ular Australia) iaitu dari keluarga Chelidae (Kura-kura Leher Ular Austro-Amerika).

Chelodina mccordi roteensis, satu lagi subspesies, hanya ditemui di dua buah tasik, iaitu di daerah Landu Leko utara Rote, termasuklah Tasik Undun.Eisemberg CC, Costa BG, Guterres EC, Reynolds SJ, Christian K. Assessment of Chelodina mccordi current status and community awareness along the Lake Iralalaro, Timor-Leste, Report to the Mohamed bin Zayed Species Conservation Fund, Turtle Conservation Fund, and Andrew Sabin Family Foundation, by the Research Institute for the Environment and Livelihoods, Charles Darwin University, 2014.

Sejarah
Kura-kura Leher Ular Pulau Roti muncul daripada pecahan spesies Kura-kura Leher Ular New Guinea yang dianggap sebagai spesies terasing pada tahun 1994 selepas Dr. Anders Rhodin, pengarah Chelonian Research Foundation  di Lunenburg (Massachusetts), mendapati terdapat perbezaan antara kedua-dua spesies. Kura-kura leher ular pertama yang ditemui di Pulau Rote telah direkodkan pada tahun 1891 oleh George Albert Boulenger.

Etimologi
Kedua-dua nama spesies, mccordi, atau Kura-kura McCord, adalah sebagai penghargaan kepada Dr. William Patrick McCord (lahir 1950), seorang pakar kura-kura dan veterinar Beolens B, Watkins M, Grayson M. 2011. The Eponym Dictionary of Reptiles. Baltimore: Johns Hopkins University Press. xiii + 296 pp. . (Chelodina mccordi, p. 172). dari Hopewell Junction, New York.

Ciri-ciri
Karapasnya boleh mencecah panjang sehingga 18–24 cm. Warna karapasnya kelabu-coklat. Terdapat juga spesimen yang mempunyai warna perang seperti buah berangan. Plastronnya pucat keputihan. Lehernya pula panjang seperti karapas, berwarna coklat gelap dan bertuberkel. Bawah leher berwarna kuning cair. Manakala iris matanya hitam serta dikelilingi warna putih.

Habitat
Habitat semulajadi Chelodina mccordi ialah kawasan paya, teres tanaman padi dan tasik.

Pembiakan
Kura-kura dewasa boleh bertelur sebanyak tiga kali dalam setahun. Satu sarang telurnya mengandungi 8-14 biji telur. Saiz telur pula sekitar  dengan berat . Anak kura-kura muncul selepas pengeraman selama tiga bulan, dan anak kura-kura terakhir meninggalkan sarang selepas empat bulan seterusnya. Saiz anak kura-kura yang baru lahir sekitar , mempunyai bintik kuning pada plastron, yang akhirnya menjadi gelap dalam beberapa minggu sehingga seluruh plastron menjadi hitam. Semasa proses membesar, warnanya menjadi pucat sehingga warnanya menjadi warna dewasa.

Ancaman
Haiwan ini sering mendapat permintaan tinggi dalam pasaran haiwan antarabangsa. Malah, terdapat kajian menyatakan mereka sering ditangkap sehingga larangan dagangan terpaksa dibuat pada tahun 2001. Terdapat dua atau tiga lagi baki populasi yang mendiami kawasan bersaiz hanya 70 km² (27 batu persegi) di tengah banjaran Pulau Rote. Walau bagaimanapun, haiwan ini masih lagi ditangkap secara haram dan sering ditawarkan di pasaran dengan label keluaran Kura-kura Leher Ular New Guinea. Pada tahun 2004 haiwan ini disenaraikan di Appendix II oleh CITES.

Selain manusia, antara ancaman lain haiwan ini ialah babi liar (Sus scrofa) dan pemusnahan habitat.

Rujukan

Pautan luar

Asian Turtle Trade Working Group 2000. Chelodina mccordi. In: IUCN 2006. 2006 IUCN Red List of Threatened Species. <www.iucnredlist.org>. Downloaded on 27 July 2006. Database entry includes justification for why this species is critically endangered

TRAFFIC - Roti Island Snake-necked Turtles become all but extinct

Category:Chelodina
Category:Reptilia Indonesia